ब्राज़ील : लूला की राष्ट्रपति के रूप में ताजपोशी की कुछ ज़रूरी बातें
ब्राजील की वर्कर्स पार्टी के लुइज़ इनासियो लूला डा सिल्वा का राष्ट्रपति पद की ताज़पोशी का उद्घाटन, एक ऐतिहासिक राजनीतिक, सांस्कृतिक और अंतर्राष्ट्रीय कार्यक्रम का पल बन गया। समारोह का आयोजन करने वाली सरकारी टीम के अनुमान के मुताबिक एक जनवरी रविवार को हुए समारोह में राजधानी ब्रासीलिया में स्थित मंत्रालयों के मैदान में 300,000 से अधिक लोग जमा हुए।
27 दिसंबर मंगलवार को, राष्ट्रीय कांग्रेस ने उस दिन के समारोह में प्रदर्शन करने वाली टीमों द्वारा किए पूर्वाभ्यास का जायज़ा लिया था। समारोह की शुरुआत रविवार को दोपहर 1:30 बजे से 2:30 बजे के बीच शेड्यूल अधिकारियों और अन्य मेहमानों के आगमन से हुई। दोपहर 1:45 बजे से कार्यक्रम में शामिल होने वाले शासनाध्यक्षों और प्रदेशाध्यक्षों का आना शुरू हो गया था।
अंतरराष्ट्रीय अतिथियों की सूची ने संभवतः सभी रिकॉर्ड तोड़ दिए। कुल मिलाकर, लूला ने 120 देशों के प्रतिनिधियों की हाज़िरी में राष्ट्रपति पद की शपथ ली। इनमें से 53 राष्ट्रों के प्रमुखों और मंत्रियों के साथ, जर्मनी, अंगोला, अर्जेंटीना, बोलीविया, केप वर्डे, चिली, कोलंबिया, इक्वाडोर, गुयाना, गिनी-बिसाऊ, पैराग्वे, पुर्तगाल, सूरीनाम, पूर्वी तिमोर, उरुग्वे, जिम्बाब्वे और स्पेन से 17 राष्ट्राध्यक्षों शरीक हुए जिनके प्रतिनिधि राजा फेलिप VI। थे। जबकि, 2019 में, राष्ट्रपति जायर बोल्सोनारो (लिबरल पार्टी) की ताजपोशी के उद्घाटन के दौरान 10 राष्ट्राध्यक्ष और कुल 18 प्रतिनिधिमंडलों की हाज़िरी थी।
वेनेजुएला के राष्ट्रपति निकोलस मादुरो ने शुक्रवार 30 दिसंबर को ही ब्रासीलिया के समारोह में भाग लेने की पुष्टि कर दी थी। जेयर बोलसोनारो की सरकार ने अगस्त 2019 में ब्राजील में उनके प्रवेश पर प्रतिबंध लगा दिया था, अब इस अध्यादेश को रद्द करने के बाद, यह घोषणा की गई थी। मादुरो की भागीदारी पड़ोसी देशों के संबंधों में एक नया अध्याय चिह्नित करती है जो बोलसोनारो के शासन के तहत उनके साथ गतिरोध में था।
दिन के कार्यक्रम के अनुसार, लूला और चुने गए उप-राष्ट्रपति गेराल्डो अल्कमिन दोपहर 2:20 बजे से 2:30 बजे के बीच ब्रासीलिया के मेट्रोपोलिटन कैथेड्रल पहुंचें और कुछ ही देर बाद उनका काफिला राष्ट्रीय कांग्रेस की तरफ रवाना हुआ था।
लूला और अल्कमिन दोपहर 2:40 बजे कांग्रेस कार्यालय / मुख्यालय पहुंचें, और आधिकारिक रूप से कांग्रेस के अध्यक्ष रोड्रिगो पाचेको (सोशल डेमोक्रेटिक पार्टी) और चैंबर ऑफ डेप्युटी के अध्यक्ष आर्थर लीरा (प्रगतिशील पार्टी) द्वारा उनका स्वागत किया गया। अपराह्न 3:00 बजे राष्ट्रपति पद पर लूला की ताजपोशी का सत्र शुरू हुआ, जिसे प्लेनरी हॉल में आयोजित किया था।
समारोह अपराह्न 3:50 बजे समाप्त हुआ, लूला और अल्कमिन संघीय सीनेट के प्रेसीडेंसी हॉल में गए, वहां से वे शाम 4:00 बजे कांग्रेस के बाहरी क्षेत्र में सैन्य सम्मान समारोह में भाग लेने के लिए निकले। शाम 4:20 बजे वे प्लैनाल्टो पैलेस के लिए रवाना हुए, जहां लूला राष्ट्रपति पद की शपथ ग्रहण की।
निवर्तमान राष्ट्रपति जायर बोल्सोनारो ब्राजील से फ्लोरिडा जा चुके थे, और उनके उपाध्यक्ष, हैमिल्टन मोराओ भी समारोह में भाग नहीं लिया। अंत में, प्लानाल्टो के बाद, मंत्रालयों के मैदान पर स्थित इतामारती पैलेस (विदेश मंत्रालय का मुख्यालय) में राष्ट्रों के प्रमुखों और अन्य देशों के प्रतिनिधियों द्वारा नए राष्ट्रपति की अगवानी की गई।
नवाचार
उद्घाटन की कुछ पारंपरिक विशेषताएं हैं, लेकिन इस साल कुछ नया हुआ। भविष्य में बनने वाली देश की पहली महिला, रोसेंजेला दा सिल्वा [जंजा] द्वारा समारोह का संचालन किया गया, उदाहरण के लिए, लूला और जंजा के कुत्ते रेसिस्टेंसिया [प्रतिरोध] की उपस्थिति रही, जिसे कूर्टिबा में एक समाजशास्त्री ने तब अपना लिया था, जब लूला शहर की पुलिस अधीक्षक संघीय जेल में कैद थे।
रेजिस्टेंसिया ने सीधे प्लानाल्टो पैलेस के रैंप से समारोह में भाग लिया, लूला के कैद की अवधि के दौरान उसे प्रतिरोध के प्रतीक के रूप में पेश किया गया। हाल के वर्षों के अन्य बदलावों के तहत जानवरों, विकलांग और ऑटिज्म स्पेक्ट्रम डिस्ऑर्डर के शिकार लोगों के सम्मान में शोरबाज़ी और आतिशबाजी नहीं करने का निर्णय लिया गया था।
यह बदलाव इन क्षेत्रों के प्रतिनिधियों के उस अनुरोध के तहत माना गया है, जिन्होंने अनुरोध किया था कि नई सरकार समारोह के विशिष्ट 21 तोपों की सलामी देने से बचें। इसे 32वें फील्ड आर्टिलरी ग्रुप द्वारा निष्पादित किया जाता है जिसे गणतंत्र की उद्घोषणा के समय तैयार किया गया था, लेकिन इस वर्ष इसे संशोधित किया गया।
संगीत कार्यक्रम
उद्घाटन के लिए आधिकारिक प्रोटोकॉल कार्यक्रम ही एक मात्र कार्यक्रम नहीं था। सुबह 10 बजे से दोपहर 1 बजे तक संगीत कार्यक्रमों की एक श्रृंखला रही, और सांस्थानिक समारोह समाप्त होने पर वे शाम 6:30 बजे फिर से कार्यक्रम शुरू हुए। दस अलग-अलग शो हुए जिनमे में कुल 57 कलाकारों ने परफॉर्म किया।
दिन के कार्यक्रमों का संगीत कार्यक्रम, जिसे फेस्टिवल ऑफ द फ्यूचर कहा जाता है, दो चरणों में स्थानीय और राष्ट्रीय नामों को प्रदर्शित हुआ, और 2022 में दो ब्राजीलियाई गायकों बपतिस्मा प्राप्त गैल कोस्टा और एल्ज़ा सोरेस के निधन के लिए उन्हे श्रद्धांजलि दी गयी। लूला की परेड के आधिकारिक समारोह को पूरे इलाके में लगाई गई बड़ी-बड़ी स्क्रीन के माध्यम से सभी मौजूद जनता ने देखा।
सामाजिक आंदोलन
उद्घाटन में शामिल होने के लिए लोकप्रिय आंदोलनों से भाग लेने के लिए पिछले कई दिनों से देश के सभी क्षेत्रों से कारवां ब्रासीलिया पहुंचे। प्रतिनिधिमंडल माने गरिंचा स्टेडियम में ठहरे, और अनुमानित 10,000 लोग शिविर में शामिल हुए।
लोकप्रिय आंदोलन शिविर में उपस्थित एमएसटी के सदस्य। फोटो: मायकेसियो मैक्स
भूमिहीन ग्रामीण श्रमिक आंदोलन, महिलाओं का विश्व मार्च, बांधों से प्रभावित लोगों का आंदोलन, और अन्य ऐसे ही ब्राजील के विविध सामाजिक संगठनों और आंदोलनों की भागीदारी के साथ, लोकप्रिय आंदोलन शिविर में देहात और शहर के हजारों श्रमिकों के सामूहिक कार्य को मूर्त रूप देते नज़र आए जिन्होंने पिछली अवधि में खुद को लूला के चुनाव के अभियान के लिए समर्पित कर दिया था।
एमएसटी (MST) की राष्ट्रीय दिशा के तुइरा तुले के अनुसार, "2016 में हमने जो तख्तापलट का अनुभव किया था, उसके बाद से पिछली अवधि में हमने जो कुछ भी अनुभव किया है, वह इस पल की तैयारी की एक महान प्रक्रिया थी।"
कैंप का उद्घाटन 31 दिसंबर की दोपहर को लोकप्रिय आंदोलनों की सभा के साथ किया गया, जो सामाजिक अधिकारों और सार्वजनिक नीतियों की रक्षा में संघर्ष जारी रखने और संगठित करने के लिए संगठनों की स्थिति की पुष्टि करता है, जिसमें लूला की सरकार को तीसरे जनादेश दिलाने में श्रमिक वर्ग की महत्वपूर्ण भूमिका थी। तुले ने कहा कि, "यह राजनीतिक हालत पर बहस करने की एक जगह थी, लेकिन मुख्य रूप से और सामूहिक रूप से बहुत आशा और खुशी के साथ, हमने उद्घाटन दिवस के लिए खुद को तैयार किया था।"
सुरक्षा
समारोह के आकार और महत्व के कारण, उद्घाटन मे मंत्रालयों के मैदान और इसकी तीन शाखाओं के आसपास एक सुपर सुरक्षा योजना बनाई गई थी। कुल मिलाकर, 700 संघीय पुलिस एजेंटों को साइट पर तैनात किया गया, जिसमें आसपास के क्षेत्र में ड्रोन के किसी भी हमले को रोकने के लिए एक बम स्क्वॉड और एक हवाई अवरोधक भी था। एस्प्लेनेड में अपेक्षित लगभग 300,000 लोगों के प्रवेश करने के लिए व्यक्तिगत सुरक्षा जांच से गुजारा गया।
संघीय जिले के सार्वजनिक सुरक्षा सचिवालय से भी एक विशाल दल होगा। संघीय जिला सरकार ने अभी तक ऑपरेशन का विवरण जारी नहीं किया है, जो आने वाले दिनों में प्रकाश में आना 1a4e चाहिए। हालांकि, यह पहले से ही पता है कि पुलिस के प्रशासनिक क्षेत्र के एजेंटों को गश्त में काम करने के लिए बुलाया गया है।
भावी न्याय मंत्री, फ्लेवियो डिनो ने मंगलवार 27 दिसंबर को फेडरल डिस्ट्रिक्ट, इबनीस के गवर्नर के साथ मुलाकात की थी और बैठक के बाद कहा था कि समारोह उद्घाटन "अपने सभी आयामों में निर्धारित कार्यक्रम के अनुसार होगा... पूर्ण लामबंदी होगी, 100 डीएफ पुलिस बलों की 100 प्रतिशत तैनाती होगी, दोनों सैन्य पुलिस, नागरिक पुलिस, अग्निशमन विभाग इसमें शामिल रहेंगे और न केवल गणतंत्र के राष्ट्रपति, बल्कि विदेशी प्रतिनिधिमंडलों और समारोह में भाग लेने वाले लोगों की सुरक्षा सुनिश्चित की जाएगी।”
ब्रासिल डी फाटो और एमएसटी से इनपुट के साथ प्रस्तुत लेख।
इस लेख को मूल अंग्रेज़ी में पढ़ने के लिए नीचे दिये गए लिंक पर क्लिक करें।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva awa_Deva hin_Deva